Den Vest-Sjællandske Avis, 1824-09-06
Nyeste Post-Efterretninger. Der ere atter indløbne høist vigtige Efterretninger fra Tyrkiet. Der meldes nemlig fra Bucharest under 7de August: at Aftenen tilforn vare der ankomne to Tartarer efter hinanden, hvilke som Courerer overbragte Depescher til Vien og formodentlig først have forladt Constantinopel den 2den eller 3die August. Siden den Tid er det Rygte blevet udbredet, at Capudan Pascha er paa nye udløbet fra Mitylene, men er bleven slagetaf Grækerne og har mistet en stor Deel af sin Flaade. Siden den Tid har man faaet en nye Skrivelse fra Bucharest af 10de August som indeholder, at man ganske nyelig der har faaet Efterretninger fra Rustschuk, som bekræfte de forrige indløbne og Capudan Paschas Flaades Tab, efterat han var seilet ud fra Mitylene. Den 7de ankom dertil en Tatar fra Enos (en Jordtunge som ligger paa den sydlige Kyst af Rumelien) som har berettet; at Capudan Pascha var bleven slagen og at flere smaae flygtende Tyrkiske Skibe vare allerede ankomne til Enos. Endelig har man en Skrivelse fra Constantinopel af 30te Juli, hvori det hedder: at det nyeste, som man i dette Øieblik kan melde, er følgende: Capudan Pascha havde forladt Havnen ved Mitylene; men Græske Brandere havde saaledes besværet ham Farten og saadan deels beskadiget og deels ødelagt endeel af hans store Skibe, at han holdt det for raadeligst at seile til Bugten af Smyrna. En anden Afdeeling af hans Flaade skal have lidt meget imellem Samos og Jpsara. Til Smyrna var den 23de ankommen mange Asiatere fra Jpsara som havde taget Flugten over Chios. Den Beskrivelse, som de giøre og hvad der er passeret, kunde let betage deres Landsmænd, som have saastor Lyst til at giøre Bytte, det Ønske at maatte deeltage i nye Erobringsforsøg. – Man veed at i den Jafta, som blev opslaget paa Seraillets Port blev den nærværende Capudan Pascha kaldet den lyksalige Chosrev Mehemed; denne Skriverfeil kunde nu nemt blive rettet ved at sætte et lidet uforanDen Franske Reisende Oberste Rottiers, som i 1816 opholdt sig i Trapezunt, hvor han den Gang var Pascha, havde Audience hos ham, beskriver ham som en Mand af en liden Væxt, og paa den Tid imellem 50 – 60 Aar og af et meget polisk Udseende. Han er en født Circassier og har engang tilforn været Capudan Pascha. – Sultanen har dog under alle disse Vanheld havt een Glæde, nemlig den, at see en af sine Forordninger blive fuldkomment adlydet, da han har udstædet et Hattischerif, hvori han har befalet, at ingen af hans Undersaatter maae boe paa Jpsara. – Det er forresten ubegribeligt hvorledes Sultanen under disse Omstændigheder vover paa at trodse den Russiske, Keiser; thi de sidste Efterretninger fra Bucharest melde: at der tales der slet ikke videre og Fyrstendømmernes Rømning og at mange bevæbnede Røvere, vise sig nu paa det flade Land, saa at nogle endog troe, at det er Militserne der have opløst sig i saadanne Bander. - J den omtalte Skrivelse fra Constantinopel hedder det endvidere, at iblandt alle de Træk af Dristighed og Heltemod, som de Græske Aviser indeholde i Fortællingen om Erobringen og Gienerobringen af Jpsara, glimrer fremfor alle andre Capitanos Varvakis Heltedaad, som uagtet han besad en stor Formue, dog sprængte sig selv i Luften med 80 af sine Landsmænd og derved bragte sit Fædreneland et Offer af flere tusinde Tyrker. Denne frygtelige Begivenhed giorde et overordentligt Jndtryk paa Tyrkerne, og Hydrioternes og Spezioternes Ankomst giorde Virkningen deraf fuldstændig. Grækerne angive deres Tab til 2500 Mand; men Tyrkernes til 5 Gange saamange. Den Græske Telegraph beretter: at Hydrioterne have med deres Brandere ved Para sprængt tre Tyrkiske Fregatter i Luften, hvoraf den ene blev commanderet af Capudan, Bei (Vice-Admiral, den anden af PatronaBei (Under-Admiral) og den tredie af Riala-Be(Contra Admiral) og at Capudan Paschas Admiral-Skib er selv blevet paa det stærkeste beskadiget.